text stringlengths 1 366 | utterance_type stringclasses 2
values | dialect stringclasses 7
values | tokens int64 1 275 |
|---|---|---|---|
أي إرهابي، ممكن يبقى شخص متطرف دينيًا، ممكن يبقى شخص متطرف سياسيًا، ممكن يبقى متبني أيديولوجية عنصرية، زي مثلًا تفوق عرق بعينه على الأعراق التانية، وأحيانًا، الإرهابي دا ممكن يبقى شخص غبي، مغيب، ساذج، فيه ناس أذكى منه، ماسكاله الدراع وبتحرّكه. الغريب إن "تيد كازينسكي" لا ينطبق عليه أي وصف | Statement | Masri | 224 |
من اللي أنا قُلته، ما فيش حاجة في المقادير عاملة الصورة النمطية بتاعة الإرهابي، بس طالع من الفرن بيعمل أعمال إرهابية، احنا أمام أكاديمي ذكي وعبقري، شخص ما عندهوش أي توجهات دينية أو توجهات سياسية متطرفة، ولكن المفارقة، "تيد" بيمثل الإرهاب في جوهره الـPure جدًا، جوهره الخالي من كل هذه | Question | Khaleeji | 197 |
التعريفات، بيكسر الصورة النمطية عن الإرهابي بالكامل، "تيد" عنده الجوهر المشترك بين كل الإرهابيين وهو استخدام العنف لتوجيه صدمات للمجتمع، بيغيّر المجتمع بالهجوم عليه، عشان يجبر ضحايا العنف دا على مدار 18 سنة إن هما يسمعوا كلامه، يسمعوا أفكاره، كان عايز بوق، كان عايز صوته يوصل. وصوت "كازينسكي" في الحالة | Statement | Masri | 218 |
دي كان هو البيان اللي نزل، "المجتمع الصناعي ومستقبله" البيان دا أشبه بوثيقة محتاجين نفحصها كويس أوي، عشان نقدر نعرف دوافع مجرم كان في تفكيره إنه يقدر يغيّر العالم، كان عايز ينقذ المستقبل بـ"مانيفستو" خاص بيه هو. "، انت هنا شوّقتني. ممكن أبص على البيان؟" والنبي؟ عايز تبص على البيان؟ | Question | Masri | 207 |
هه؟ "آه يا ، إيه المشكلة؟" يا راجل يا ضلالي، دا أنا بأحطلك 4 لينكات، بتكسّل تبص عليهم، عايز تقرا بيان اسمه "المجتمع الصناعي ومستقبله"، من 35 ألف كلمة؟ ياد انت حلقات "الدحّيح" بتتكوّم عليك يا لا! دا انت اتراكم عليك حلقات من أيام ما كنت أنا بشَعر. البيان، يا | Question | Iraqi | 197 |
عزيزي، بيبدأ بجملة شديدة الدرامية، كانت الثورة الصناعية ونتائجها كارثة للجنس البشري. "، دا تصريح حصري. ، انت بتعيد الكلام دا؟ انت ؟!" لأ، يا عزيزي، أنا مش "أناركي" ولا حاجة. "لا، انت وابن برية!" يا عزيزي، أنا بأنقلّك أفكار "تيد كازينسكي"، احنا دلوقتي داخلين على رحلة في دماغ هذا | Question | Iraqi | 209 |
الرجُل العجيب. "تيد" كان بيعتبر إن التقدم الصناعي هو أهم سبب في صعوبة حياتنا، بدل ما يسهّلها علينا، خلّاها معقدة أكتر، خلّى كل حاجة حوالينا مصدر للمعاناة المادية والنفسية، عشان نفهم دماغ "تيد" أكتر، محتاجين نسأل سؤال، إيه اللي بيخلّيك تحس بذاتك؟ إيه اللي بيخلّيك تحس إنك حُر؟ "تيد"، يا | Question | Khaleeji | 217 |
عزيزي، جاوب على السؤال دا بكلمتين بس، "عملية السُلطة، دي عملية من 4 خطوات، تحُط هدف، تعمل مجهود، تحقق الهدف، وأخيرًا، كنتيجة، تحس بالاستقلال." "تيد" كان بيشوف الإنسان مخلوق بيـTarget حاجات معيّنة وبيوصلّها، يعني ببساطة، متحكم في مصيره. أنا عارف إن انت مش شايف إيه أهمية الكلام دا، بس اصبر | Statement | Masri | 212 |
عليا. "لأ يا ، مش القصة يعني، بس حاسس إن دا كلام بديهي، كلنا بنـTarget حاجات نعملها، وما حدش حس بالاستقلال." لأ، يا عزيزي، "تيد" كان بيقول إن البشر كلهم عندهم أهداف Basic، زي الأكل والمأوى، ولكن عملية السُلطة اللي هو كان يقصدها دي أهدافها أعقد من كدا بكتير، خلّينا | Statement | Masri | 185 |
مثلًا نتخيل هدف لحياتك، إن انت تكتب كتاب، أو تبقى ممثل مشهور، أو تفتح مشروع ناجح، دي أهداف بتنطبق عليها عملية السُلطة اللي بيتكلم عليها "كازينسكي"، هدف + مجهود = تحقيق الهدف + استقلال. المشكلة بقى عند "كازينسكي" إن في المجتمع الصناعي أغلب الناس ما عندهاش الحرية إنها تحط أهداف | Statement | Masri | 202 |
زي دي وتعملها، المجتمع بيقولّك: "استنى، استنى ثانية، لمّلي السُلطة والـProcess والكلام دا، احنا ما عندناش الكلام دا، كل واحد بقى يبقى عنده هدف مستقل، ويحققه بشكل مستقل، أمّال المصنع يشتغل ازاي؟ احنا كلنا ولاد الشركة، بنشتغل عشان الشركة، مش بأشتغل عشان أكبر لوحدي. كل واحد يكبر لوحده، لأ، أنا | Question | Masri | 210 |
أكبر لوحدي، آه. كل واحد يكبر لوحده دا في النمو، عنده ماما، هنا، أنا بس اللي بأكبر." المجتمع الصناعي، على حسب "كازينسكي"، بيتميز بالـOverspecialization، مجتمع بيحتاج متخصصين في أهداف معيّنة هو اللي حاططها، حاجات تقنية، حاجات فيها تصنيع وغيره وغيره، مش قايمة على فكرة إن كل واحد يحط هدف خاص | Statement | Masri | 201 |
بيه، وينفّذه، أهداف المجتمع بتتفرض عليك من المصنع، لدرجة إن المجتمع دا بيحسسك إن انت لو ما حولتش حياتك كلها ومواهبك وقدراتك لهذا الهدف، إذًا، فأنت مريض نفسي وفاشل، ليه؟ لأنك غير مفيد. "احنا 200 شخص من 200 ألف بلد متجمّعين تحت سقف واحد، عشان نعمل علبة تونة، كل واحد | Question | Iraqi | 201 |
خياله يبقى تونة، أيديولوجياتك، أفكارك، عيلتك، كل دا تنساه، أنا عايز الناس كلها تبقى بتعصر ليمون على شغلها!" في كتابه بعنوان Capitalist Realism، اللي اتعمل سنة 2009، "مارك فيشر" بيتساءل في هذه الدراسة ازاي الرأسمالية، اللي هي المفروض أنجح نظام، جواها عدد كبير جدًا، وخصوصًا من الشباب مصابين بأمراض نفسية؟ | Question | Masri | 209 |
"دا سؤال مهم يا ، الموضوع ما عادش واقف على الأمراض النفسية بس، دا فيه أمراض عضوية، وأنا مش عايز أتكلم عليها!" والله، يا عزيزي، "كازينسكي" لو هيجاوبك على السؤال دا، هيقولّك إن معظم الشباب دُول في هذا العالم الرأسمالي تعبانين نفسيًا عشان مش كلهم عايشين أهدافهم. "تيد"، يا عزيزي، | Statement | Masri | 204 |
سمى دا، زي ما قُلتلك، "عملية السُلطة"، كل تركيزه كان على كلمة "عملية"، الـProcess نفسها، بمعنى إن الإنسان بيتحرك في عملية نمو مستمر، عشان يوصل لتحقيق أهدافه هو، الأهداف اللي هو اختارها هو لنفسه، وبالتالي، يقدر يمتلك بعض السُلطة أو السيطرة على مصيره. الـProcess دي، أو العملية، على حسب كلام | Statement | Khaleeji | 203 |
"تيد"، بتعزز من احترامك لنفسك وشعورك إن انت شخص فاعل، عملية بتحفظ سلامك النفسي والعقلي، بينما، على حسب رأيه، لو ضيّعت سنين كتير من حياتك في تحقيق أهداف المجتمع، زي انت ترشق في الوظيفة المتاحة، الوظيفة اللي أجرها كويس، المجتمع هو اللي خلّى أجرها كويس، ليه؟ عشان هو طالبها، عشان | Question | Khaleeji | 204 |
أهدافه هو، فتلاقي نفسك بتشتغل حاجة مفروضة عليك، ودي "تيد كازينسكي" بيعتبرها Surrogate Activities، Surrogate، يا عزيزي، بتلاقيها دايمًا في كلمة Surrogate Mothers، اللي هو في بعض المجتمعات "الأم المضيفة"، الأم اللي بتاخد طفل عيلة تانية رحمها يستضيفه. "تيد" كان شايف إن دي فرهدة فارغة، هتدّيك آه فلوس ووظيفة ومكانة، | Statement | Masri | 206 |
بس الطفل اللي جواك دا مش بتاعك، الوظيفة دي هتدّيك كل حاجة في الحياة، وتاخد منك أحلى حاجة فيها، المعنى. فكأنك، يا عزيزي، هنا عامل زي واحدة ست تقعد 9 شهور كاملة، عشان في خط النهاية ييجي واحد ياخد منها الطفل اللي كان جواها، الطفل اللي مش بتاعها. أكبر مثال | Statement | Masri | 180 |
على عملية السُلطة هتلاقيه في اختيارات "تيد" نفسها، "تيد" في حكايته، ساب الوظيفة الأكاديمية، الوظيفة اللي الكل كان بيعتبرها التقدم المنطقي لحد عنده هذا الذكاء وهذه القدرات، طبيعي، حد بالدماغ دي يبقى دكتور وبروفيسور في الجامعة. لكنه ساب كل دا، وساب الحياة المدينة والحضارة والتقدم، وراح يقعد في الخلا لوحده. | Statement | Khaleeji | 210 |
كل دي قرارات، لو حد عملها، الناس هتعتبره شخص غير طبيعي، الناس هتشكك في قواه العقلية، الراجل دا بيفكر ازاي، برغم إن هو راجل بيمارس سُلطته العادية جدًا في تحديد شكل حياته ومصيره، هو عايز يكون بيعمل إيه، سأل نفسه، وراح عمله، بس. المجتمع الصناعي مش طول الوقت شد بس، | Statement | Masri | 191 |
فيه شد وجذب، هتلاقيه بيلعب معاك في اختياراتك، "لو عايز تحس بالسُلطة، أنا هأسكّنلك احتياجاتك بطريقة بديلة، روح العب رياضة، شارك في أعمال إنسانية، هأدّيك خيارات وحرية في اختيار المسلسل اللي هتشوفه على ، هأدّيك فرصة وحرية إن انت تختار حاجات ليس لها معنى، خلّص الدوام بتاعك، وبعد كدا، اعمل | Statement | Masri | 209 |
اللي انت عايزه، مارس حريتك. معاك نُص ساعة بعد الشغل قبل ما تنام، لف فيها العالم! يلّا، بسرعة، الحق، انت مش شجرة يا لا!" في المجتمع الصناعي، يا عزيزي، سؤال التنمية سؤال معقد جدًا، انت مثلًا لو حبيت تمارس حريتك في إن انت تربي أولادك في الطبيعة، تسيبهم بقى يتأملوا | Statement | Iraqi | 192 |
ويلعبوا في الطبيعة، زي أطفال الإنسان الأول كدا، فانت، بشكل أو بآخر، حكمت عليهم إن هما يتخلّفوا عن بقية زمايلهم، لأن الأطفال اللي حواليهم أهاليهم ماشيين على Catalogue المجتمع، فالواد بيخلّص 3 فصول برمجة، وبيروح 6 تمارين، وبيبقى Coach في واحد فيهم، كل دا عشان يبقى لايق على الوظيفة، اللي | Statement | Masri | 200 |
مطلوبة منه قُدّام، فانت مجبر إن طفلك دا ما يحظاش بهذه التجربة، ويحظى بهذه التجربة، فانت القرار هنا اللي هتاخده بالنسبة لطفلك، انت يا إما هتطلّعه مش شبه العصر، يا هتطلّعه مريض نفسي، ودا بينتج عنه إن كل جيل جديد جاي من المراهقين بيطلع متمرد أكتر من اللي قبله. احنا | Statement | Iraqi | 190 |
بقينا بنترحم على Gen Z، طلعوا جيل مطيع جدًا، بنشوف في الجيل الجديد أعراض غريبة، زي مثلًا، استنزاف أدوات الترفيه بجنون، الإقبال على حاجة زي الـVideo Games بتزيد من جيل للتاني، كمان، بتزيد حاجات زي الهروب من الدراسة والعزلة، دا، يا عزيزي، في المجتمعات الصناعية العادية، ما بالك بقى لو | Statement | Masri | 193 |
رُحنا مجتمع صناعي جدًا؟ زي مثلًا "كوريا الجنوبية" و"اليابان" البلد كلها قائمة على الصناعة. بنشوف مثلًا ظاهرة زي ظاهرة الـHikikomori، دا اضطراب نفسي واجتماعي بيعبّر عن الناس اللي اختاروا بإراداتهم الكاملة إن هما ينسحبوا برة المجتمع، ناس مش قادرة على المنافسة، ولا قادرين يتحملوا المعايير العالية للنجاح والشغل، "احنا مش | Question | Masri | 237 |
قادرين نبقى Instagram Citizens خالص!" "بصراحة يا ، أنا مش متفق مع الراجل دا، لأن أنا حاسس إن أنا بأعمل اختياراتي، أنا مثلًا اخترت إني أشوفك النهاردة، لم أُجبَر على مشاهدتك، كمان، اخترت هآكل إيه وهأشرب إيه، وحاجات كتيرة، على فكرة." على حسب، يا عزيزي، كلام "تيد كازينسكي"، دا الوهم | Statement | Masri | 200 |
اللي المجتمع الصناعي بيقدمهولك، انت هتختار تستهلك إيه، مش هتختار تستهلك ولّا ما تستهلكش، المجتمع بيدّيك ظرف أبيض كل شهر فيه مرتبك، يحسسك بالسيطرة والاستقلالية والفردانية، لمدة ساعتين زمن في "أولاد "، انت حُر في كل اختياراتك هنا، الصلصة دي، ولّا الصلصة دي، أول ما تطلّع برة، وتعدّي الـCashier، يكون | Statement | Khaleeji | 215 |
المجتمع سلبك حريتك واستقلاليتك وادّاك ورقة كبيرة آد كداهو اسمها الحساب! | Statement | Masri | 55 |
ودا، يا عزيزي، بيفكرني بالجملة الشهيرة بتاعة Fight Club، حتى، يا عزيزي، اختيارك ليا، المجتمع عايزك تبقى أذكى في العلوم، عايزك تبقى مثقف متعدد الاتجاهات. "، أنا لقيت ثغرة في كلامك، أنا، بصراحة، حاسس إن الراجل دا متحامل على التكنولوجيا والحضارة، انت عامل زي بتوع الـNostalgia فعلًا، عايزينا نرجع نعيش | Statement | Iraqi | 216 |
زمان، الناس زمان كانت رايقة وحلوة وقمورة! أنا أرجع أعيش في القرون الوسطى أهبب إيه؟! حياتي ممكن تنتهي في أي لحظة بأسباب أتفه من بعض! يجيلي برد، أموت! يطلع عليا قطيع جاموس يدهسوني، ما ليش دية! واحد من النبلاء يحب أختي، يقرر يقتلني، عادي! أنا هش جدًا في الماضي! إنما | Question | Masri | 192 |
في العصر الحديث، على الأقل، الأمراض النفسية نفسية، مش باينة. مين بيعالجني دلوقتي؟ مين بيزوّد معدل أعماري كإنسان؟ مش التكنولوجيا؟ مش المجتمع الصناعي؟ مش راس المال؟ هو الإنسان زمان كان يحلم يلف الكورة الأرضية كلها في أسبوع واحد؟!" الحقيقة، يا عزيزي، إن كلامك فيه وجاهة، كعادة الكلام اللي بأقوله على | Question | Masri | 212 |
لسانك، "تيد"، يا عزيزي، هيرد على الكلام دا ويقولّك إن فيه فرق كبير جدًا بين الأمان المادي والأمان النفسي، هو بيقولّك إن الإنسان البدائي، على الرغم من كل المخاطر المحيطة بيه، إلا إنه مش مرعوب إن مستقبله يتدمر عشان سوق الأسهم اللي وقع في "أمريكا"، أو إن السوق العقارات مريّح، | Statement | Khaleeji | 188 |
انت النهاردة، صراعات كتيرة انت ما لكش فيها، ممكن تبقى مسئولة عن تدميرك، أسلحة انت مش مقصود إن انت تتقتل بيها، ممكن تكون مسئولة عن قتلك. تاني، يا عزيزي، أنا مش متفق مع الكلام دا، بس أنا بأنقلّك وجهة نظره. على حسب كلام "تيد"، الإنسان البدائي عنده القدرة على التغيير، | Statement | Masri | 193 |
فأنا لو في منطقة فيها خطر، أقدر أروح حتة تانية، أقدر أروح كهف تاني. لو الأرض جافة، أدوّر على نهر تاني، لكن انت كإنسان حديث، ما تقدرش تغيّر في الاقتصاد، ما تقدرش تغيّر في طريقة الحُكم، ممكن 2 زعماء عايشين في قارتين بُعاد عن بعض يقفشوا على بعض، تأثير الخناقة | Statement | Khaleeji | 184 |
يسمّع في أوضتك! اللي بنكتشفه، يا عزيزي، في مجتمعاتنا الحديثة، إن احنا مش بالضرورة فاهمين يعني إيه أمان، متخيلين إن لو فيه أمان مادي، هيبقى بالضرورة فيه أمان نفسي. وخلّيني هنا أدّيك مثال، سنة 1962، عالم الحيوان "جون كالهون" هيعمل مجموعة من التجارب على فيران، فيران اتحبسوا في بيئة مغلقة | Statement | Masri | 204 |
ومحصّنة تمامًا من المخاطر، مجتمع صغير مليان موارد غير محدودة، أكل، شرب، زي ما انت عايز، ما فيش قلق من الجوع أو السكن أو الجنس. ولكن مع زيادة عدد الفيران، بدأت تظهر سلوكيات زي العنف، سلوكيات زي العزلة وإهمال الأمهات لأطفالهم، بل وأحيانًا قتلهم لأطفالهم، معدلات الإنجاب قلّت والمجتمع الصغير | Statement | Khaleeji | 212 |
بدأ ينهار. الدراسة دي اتعملت عشان تفهم آثار الزيادة السكانية على السلوك البشري، لمّا نبقى كتير في حتة صغيرة، هنعمل إيه في بعض. تاني، كل دا في بيئة محكومة كويس، بيئة مصممة بعناية، فيها الموارد اللي محتاجينها، ولكن اللي بتفتقده هذه البيئة هو إن أفرادها ما بيمارسوش حرية الاختيار. "تيد"، | Statement | Khaleeji | 206 |
يا عزيزي، كان ممكن مثلًا ينشر كتاباته، فيبقى كاتب مؤثر، يعمل محتوى وينزل ينافس، ما فيش مشكلة، أي طريقة ينشر الـ"مانيفستو" بتاعه بشكل سلمي. ولكن "تيد كازينسكي" بيقرر إن هو ينشر أفكاره عن طريق الجريمة، لأنه كان عارف إنه لو نشر كلامه دا بشكل عادي، ما حدش هيقراه وسط سيل | Statement | Khaleeji | 205 |
الأفكار والمعلومات اللي بيقابلها الإنسان، اللي بقت في المجتمع الحديث بتستنزف أدمغة الناس، ما حدش قادر ياخد خطاب جديد. "طب يا ، الراجل دا كان أكاديمي، ما كان يركّز في الأكاديميا، ويتكلم مع الأكاديميين العظماء العلماء المفكرين! طبيعي يا أفكاره المعقدة ما توصلش للعوام أمثالك." إيه؟! بُص، يا عزيزي، لو | Question | Khaleeji | 211 |
الأفكار المعقدة ما وصلتليش، فأنا متأكد إنها ما وصلتلكش. أنا متأكد إني مش أذكى واحد في العالم، وبرضه، متأكد إني مش أغبى واحد في العالم، فيه حد كدا مطمني! "تقصد إيه يا ؟" "تيد"، يا عزيزي، كان برضه كفر بالعلماء، كان شايف إن العلماء بيجروا ورا المجد الشخصي أكتر بكتير | Question | Masri | 192 |
من المنفعة، كل واحد بيفكر في الاكتشاف العلمي قبل ما بيفكر في أثر هذا الاكتشاف، يعني، "أوبنهايمر" فضل يجري سنين ورا حلم القنبلة الذرّية، ليه؟ عشان السبق العلمي، عشان "أبقى أنا اللي عملت هذه القنبلة." بس أول ما بيشوف القنبلة الذرّية وأثرها على الواقع، بيتفاجئ، بيتخض، "إيه الوَحش اللي أنا | Question | Khaleeji | 212 |
عملته دا؟!" وكأن هنا اكتشافه العلمي عامل زي الحصان اللي بتمنع عنه النظر، هو مركّز على وجهة واحدة، مكان واحد يروحه، مش شايف الصورة الأوسع، مش شايف المجتمع اللي حواليه عامل ازاي. المجتمع الصناعي، على حسب كلام "تيد"، زيه زي أي شرير في الدنيا، كان في يوم من الأيام جنين | Question | Masri | 188 |
طيب، جنين بيدّيك الحرية، حلم بريء موجود بيوعدك إن الحياة هتبقى أسهل. تخيل معايا لو رجعنا ورا 1000 سنة، وادّينا الإنسان البدائي هدية، خُد العربية دي، وبدأت تعلم البشر زمان ازاي يعملوا عربياتهم، وقُلتلهم إن كل واحد حُر في عربيته، اللي عايز يسوق، براحته، واللي مش عايز عربية، براحته، كل | Statement | Masri | 216 |
واحد حُر. مع الوقت، العربيات بتبدأ تكتر، الناس بتضطر تعمل طرُق، عشان العربيات تمشي فيها، بعد شوية، بقى فيه حاجة للإشارات، عشان ننظم الحركة، بقيت تقدر دلوقتي إن انت تروح أي مكان بعيد، لأن انت بقى عندك عربية، زي فين؟ زي الشغل. قد تظن هنا إن الحياة بقت أسهل، بس | Question | Masri | 192 |
مع الوقت، هتبدأ تظهر بيوت جنب أماكن الشغل، بيوت أغلى من بيتك، وانت هتموت وتروحها، ليه؟ لأنها بتوفر عليك تمن أو مصاريف العربية، بينما لو شغلك بعيد، فانت هتضطر تشتري عربية. هوبا، فجأة تظهر فكرة المواصلات العامة، معاها، تظهر فكرة الزحمة، كل دا كان علينا منه بإيه؟ ما تفهمش! فجأة، | Question | Khaleeji | 210 |
تاني، على حسب كلامه، يا عزيزي، اختراع كان معمول عشان يحرر الإنسان من فكرة محدودية جسمه، يحركه بسرعة أكبر من السرعة المتاحة، فجأة، الاختراع دا خلّى المجتمع كله يتكيف ويعتمد عليه، ويغيّر من شكله ومعالمه واحدة واحدة، عشان يبقى على مقاسه، النهاردة، احنا بنعمل مدن، مش عشان البشر، احنا بنعمل | Statement | Masri | 209 |
مدن عشان عربيات. "، بصراحة، أنا مقتنع بكلام الراجل، وحاسس إن هو عنده حق في بعض النقاط، ولكن ليه لازم ننشر هذا الكلام بالإرهاب؟ ليه ندمر العالم، عشان نقول الكلام اللي احنا عايزينه؟" الحقيقة، يا عزيزي، إن دا أيضًا سؤال وجيه، بس "تيد" كان شايف إن هذا المجتمع الرأسمالي اللي | Question | Khaleeji | 198 |
الإنسان أو الموظف أو العامل بيحس فيهم بالاغتراب، بيحس فيهم بعدم المعنى، بيحس فيهم إن ما لهوش دور ومعنى حقيقي في اللي بيعمله، هو مجتمع مريض، المرض دا هيموّته بعد سنين طويلة، هيعذبه خلال الفترة اللي هو عايش فيها، فكان رأيه إن احنا برضه، زي Fight Club، ندمر الـSystem دا، | Statement | Iraqi | 185 |
نفوّره أوام أوام، العمر قصير وعجلة التاريخ سريعة، وانت عارف! يمكن، يا عزيزي، في النهاية، لمّا نخلّص الكلام على الـ"مانيفستو" بتاع "تيد"، هتلاقيه متشائم شوية، لو لاحظت يعني، هحس إن هو شخص مبالغ ومضطرب، كما هو باين يعني، بس، الحقيقة، إن احنا بنشوف توقعاته في العالم النهاردة، "تيد" مثلًا تنبأ | Statement | Iraqi | 214 |
إن لو المجتمع فضل ماشي في السكة اللي هو ماشي فيها، هتظهر أدوات AI تكمّل مكاننا، طالما النظام دا ما اتغيرش، هتيجي أدوات أذكى مننا تعمل شغلنا، ساعتها، هنبقى قُدّام حلين، إما الأدوات دي تتطور لدرجة إنها تستغنى عننا، يا إما احنا هندّيها طواعيةً ميزة اتخاذ القرارات بدالنا، لأنها المفروض | Statement | Khaleeji | 208 |
بتفكر بشكل أسرع وبشكل أكفأ. ومع الوقت، وبالتدريج، زي ما حصل زمان، المجتمع هيبقى مدجن على الوضع دا، ساعتها، هيبقى أي رجوع للشكل الأصلي، اللي هو قرار الإنسان طالع بيه من دماغه هو، هيبقى بمثابة انتحار للمجتمع، احنا ازاي هندّي مخك اللي بقاله كتير مش شغال، السُلطة على اتخاذ القرارات، | Statement | Masri | 208 |
يا إمعة يا اللي سايب Gemini يكتبلك إيميلات؟ ازاي هنسمع من Fuse مخك المتربة من قلة الاستخدام؟ فساعتها، الحرية تنهار بالكامل، بقيت بتدفع اشتراكات بس! السيناريو دا، لو مدّيناه على استقامته، ممكن نوصل لكارثة، إن هناك نخبة معيّنة بتسيطر على المجتمعات بامتلاكها الـAI الأكثر تطورًا، ووارد الـAI اللي بيفكر بالكفاءة | Question | Masri | 217 |
دي يوصل لقرارات مش مضمونة، زي مثلًا إن هو يبيد الناس اللي حوالينا، اللي ما لهومش دور في المنظومة، ولو كانت النخبة دي رحيمة شوية، وما سعمتش كلام الـAI، فهتفضل هنا ساكنة البشر في وضع الحيوانات الداجنة، أو على حد وصف "تيد"، هنبقى عايشين في مجتمع بغيض، منفر، طارد، وكريه! | Statement | Masri | 194 |
من هنا، نقدر نفهم سر وحشية "تيد" والجرايم اللي ارتكبها، دا لأنه كان مهووس بمستقبل أبشع بكتير، ومتيقن في تفكيره إن المجتمع الحالي يستحيل إصلاحه، أو على حسب تعبيره، "لا يمكنك التهام الكعكة، والحفاظ عليها في آن واحد. للحصول على شيء، يجب التضحية بشيء آخر." "تيد" هنا كان عايز يعمل | Question | Masri | 200 |
ثنائية، الطبيعة فيها قصاد التكنولوجيا. "تيد كازينسكي"، يا عزيزي، مر برحلة عجيبة جدًا، من شخص عنده فلسفة، بس صوته رايح، مش عارف يوصل للناس، فاختار أكثر الطرق عنفًا، عشان يوصّل فلسفة، المفروض إن غرضها نبيل، وحتى بعد ما بيتقبض عليه، بيعترف بكل جرايمه، ما بينكرهاش. من السجن المؤبد لحد ما | Statement | Khaleeji | 217 |
اتشخص بالسرطان في مستشفى السجن، "تيد كازينسكي" عاش أيامه الأخيرة، لحد ما بنوصل لـ10 يونيو 2023، "تيد" بينتحر، بينتحر، يا عزيزي، برباط جزمته، جوا زنزانته، بعد معاناته مع مرض السرطان، ورفضه إن هو ياخد أي علاج ليه. انتحار "تيد" أنهى حياة غير عادية لشخص ذكي جدًا، شخص انتقد النظام اللي | Statement | Iraqi | 213 |
بيدوّر حياتنا كلها، النظام اللي ممشينا من يوم ما اتولدنا لحد اللحظة اللي بتتفرج فيها، النظام المتحكم في كل تفصيلة في يومنا، "تيد" اختار أكتر طريقة بتعمل دوشة، عشان يقولّك إن اللي بيحصل دا غلط. مش محتاج أقولّك، يا عزيزي، إن أنا من هذه المنصة لست مؤيد لتصورات "تيد" إطلاقًا، | Statement | Khaleeji | 199 |
وأكيد مش مؤيد لطريقته، تصوراته عن العالم تصورات مبتورة، تصورات غير كاملة، ولكن جواها ملاحظات شديدة الدقة والذكاء بيجبروك إن انت تفكر فيها، خصوصًا، إن هو كل اللي قدّمه "مانيفستو" صغير، تقرير تقريبي ونظري ما بيقدّمش حلول على أد ما هو بيشاور على مشكلة مجتمع كبير، مجتمع ممكن يدمر كرامة | Statement | Khaleeji | 206 |
الإنسان وإحساسه بفردانيته ووجوده، من غير ما يحس بأي حاجة. صعب ندّعي إن "تيد كازينسكي" مدعي أو طالب للشهرة، هو لا يسعى لاهتمام، لأنه نفّذ أفكاره على نفسه، قبل أي حد، وعاش حوالي 30 سنة في مكان معزول، عشان يطبق أفكاره دي. صعب جدًا نتعاطف مع أساليبه الإجرامية، اللي قتلت | Statement | Khaleeji | 198 |
أبرياء كتير، بس الأكيد إن بيان "تيد" صعب يموت معاه، الأكيد إنه هيفضل موجود وهيتم استدعاؤه في حاجات كتير، وربما نقدر نقول، بشكل أو بآخر، إنه عنده توقعات وجيهة في اللي ممكن يحصل، زي مثلًا استخدام الذكاء الاصطناعي في الإبادة، استخدام التكنولوجيا المتطورة في نسف المدن، مستويات الصحة النفسية في | Statement | Masri | 200 |
المدن الحديثة، دا غير تأثير التكنولوجيا على البيئة، دا يخلّي كل جيل جديد يقرا بيان "تيد" يحس إن فيه حاجة في الكلام اللي الراجل بيقوله دا صح، ممكن يحس بالنفور من قصته وجرايمه، ممكن يحس برعب من دقة تنبؤاته، التنبؤات اللي لو اتحققت لحد النهاية ومشيت على استقامتها، هنوصل لمستقبل | Statement | Masri | 194 |
أسوأ بكتير من حاضرنا، بس كدا، يا عزيزي. أخيرًا، وليس آخرًا، ما تنساش تشوف الحلقات اللي فاتت، تشوف الحلقات الجاية، تنزل تبص على المصادر، ولو احنا على الـ"يوتيوب"، نشترك على القناة. | Statement | Khaleeji | 134 |
بس كدا، يا عزيزي. أشوفك على خير، عايز حاجة؟ | Question | Masri | 34 |
استنى، يا عزيزي، معلش، أفتح الباب. | Statement | Masri | 26 |
ها يا "مازن". إيه يا بابا؟ إيه رأيك في تصميم البيت الجديد اللي بعتهولك؟ شُفته. خير يا "مازن"؟ فيه إيه؟ فيه حاجة غلط يا بابا، | Question | Masri | 93 |
البيت ما فيهوش ملعب تنس. معلب التنس... - أصل... - يمكن نسيوا يبعتوا الصور، خلّيني أكلمهم. من غير ما تكلم حد يا "مازن"، انت لازم تسمعها منّي، قبل ما تسمعها من حد غريب. لا يا بابا! لا! Don't Say It! اعذرني يا "مازن"، بس، حقيقي، أنا حاولت. مش هأصدّق، غير | Statement | Khaleeji | 182 |
ما... ما فيهوش ملعب تنس. يعني إيه ما فيهوش ملعب تنس؟ للأسف، الـBudget بتاعتنا ما كمّلتش أكتر من الـPool! آه، الـBudget! انت عارف إن "عادل صقر" صاحبي بتوع توكيل العربيات، كان بيسألني من كام يوم: "يعني إيه Budget يا ؟" أنا آسف يا ابني، سامحني! أول مرة أحس إني عاجز! | Question | Khaleeji | 185 |
أول مرة أحس إني مكسور! أول مرة أحس إني فقير! | Statement | Levantine | 31 |
فقير بجد! لمّا انت عارف مستواك وقدراتك يا بابا، ليه خلّفتني؟ ليه جيبتني الدنيا، وانت مش هتقدر توفرلي ملعب تنس في بيتنا؟ أنا... أنا تعبت أوي يا "مازن"، تعبت واتبهدلت، أنا مش زي ما انت فاكرني يا ابني، أنا ما اتولدتش كدا، أنا قعدت لحد 18 سنة ما عنديش Private | Question | Masri | 190 |
متخيل؟! لو سمحت يا بابا، مش لازم حد يعرف الموضوع دا. أنا عارف. عارف. أنا بس صعبان عليا نفسي، صعبان عليا العيشة اللي احنا عايشينها دي. ما تقولش كدا يا بابا، استغفر ربك، لازم نبص ونفهم، ونحس بالنعمة اللي في إيدينا، لازم نحمد ربنا على كل شيء. يمكن آه، ما | Question | Masri | 186 |
عندناش ملعب تنس عالمي في بيتنا، بس على الأقل، | Statement | Khaleeji | 33 |
"زها حديد" صممتلنا البسين الأولمبي في البيت. آه، | Statement | Masri | 36 |
"زها حديد"، آه! بالنسبة لموضوع البسين الأولمبي دا... لا، لا! يا رب خُدني، ما تخلّينيش أعيش الأيام السودا دي! لا! لا! لا! أنا مش أب! | Statement | Khaleeji | 97 |
أنا مش أب! أعزائي المشاهدين، السلام عليكم ورحمة الله وبركاته، أهلًا بكم في حلقة جديدة، من برنامج "الدحّيح"! "إيه دا يا ؟! انت بتـServe عليا؟!" | Question | Iraqi | 104 |
عزيزي، أنا أطُب كدا، ونبدأ الـGame مع بعض. كدا، يا عزيزي، خمستائر Love! عزيزي المُشاهد الجميل، جهّز فشارك، وتعالى معايا يلّا، نطلع سنة 2006، خصوصًا يعني لو اليوم حَر شوية، لأن احنا في 31 أغسطس، ولكن صدّقني، الحدث يستاهل، بطولة "أمريكا" المفتوحة للتنس، بنحضر آخر Match في مسيرة النجم الأمريكي | Statement | Khaleeji | 214 |
"أندريه أجاسي"، اللاعب اللي كان وقتها عنده 36 سنة، "أجاسي" وقف يحيي الجمهور وهو جاهز للعب، ولكن تحت هدوم التنس ناصعة البياض، كان فيه معركة مظلمة جدًا بتدور بينه وبين جسمه، "أجاسي" دخل البطولة وهو بيعاني من إصابة مزمنة في ضهره، وكان تقريبًا قبل كل Match بياخد حقن مسكّنة، في | Statement | Levantine | 199 |
الدور التاني، قابل النجم القبرصي "ماركوس باجاداتيس". الـMatch دا، يا عزيزي، كان ملحمة، فضِل مكمّل 4 ساعات، خلص امتى؟ خلص بعد نُص الليل، الموضوع في أول ساعتين بيبقى Match حماسي وماشي كويس، بعد 11 ونص، الموضوع ما بقاش بيضحّك، الشباب طوّلت أوي في الـMatch، 4 ساعات دا كتير. فين وفين | Question | Iraqi | 191 |
لمّا الـMatch بيخلص، وزي ما بيحصل في التنس، الاتنين بيتقابلوا عند الشَبَكة، بيسلّموا على بعض بشياكة، بس أول ما خرج الاتنين اللاعيبة من الملعب، كانوا على نقّالات في غرف العلاج الطبيعي بيصرّخوا من الألم. "بيصرّخوا ليه يا ؟ هو ملعب التنس دا ييجي حاجة جنب الكورة؟ دي حتة كام متر | Question | Masri | 193 |
في كام متر، عمّالين يجروا فيها قصاد بعض. حتى ما بيلمسوش بعض." عزيزي، خلّيني أقولّك إن لاعب التنس في المتوسط في Match زي دا، ممكن يجريله 12 كيلومتر، دا غير طبعًا التركيز الذهني ومتابعة الكورة بالعين، واستراتيجية اللعب ومقابلة الخِصم وكل الكلام دا، دا غير الضربات القوية، اللي لازم تبقى | Statement | Iraqi | 198 |
دقيقة. نرجع، يا عزيزي، للـMatch بتاعنا، الـMatch خلص بفوز مين؟ "أجاسي"، وزي ما قُلتلك، بصعوبة شديدة، على مدار 4 ساعات. الـMatch دا، يا عزيزي، هيكون آخر مباراة في مسيرة واحد من أعظم اللاعيبة اللي لعبوا تنس على الإطلاق، "أجاسي" بنفسه هيحكيلنا بعد كدا تفاصيل اليوم دا من أوله، هيقول: "أنا | Question | Iraqi | 206 |
صحيت الساعة 7 الصبح، مش عارف أنا فين ولا مين، الإحساس بالضياع دا مش جديد عليا، بس المرادي أعمق، بأبص حواليا، لقيت نفسي على الأرض، مش على السرير، الأرض بقت أريح كتير لضهري من السرير، بعد ما بأفوق، بأعدّ لـ3 وآخد نفس عميق، وأتكوّر على نفسي كدا زي الجنين، وأستنى | Statement | Masri | 188 |
لحد ما الدم يدور في جسمي تاني، عشان أقدر أقوم. أنا كنت شاب عندي 36 سنة، بس صحتي 90! بعد 30 سنة من الضغط النفسي والتنطيط والجري، جسمي ما بقاش جسمي، وعقلي ما بقاش مِلكي، أول ما بأفتّح عينيا، بأحس إن أنا غريب، وبأفضل أراجع في الأساسيات بسرعة، أنا اسمي | Statement | Khaleeji | 183 |
كذا، مراتي اسمها كذا، عندنا ولد، وعندنا بنت، احنا دلوقتي قاعدين في فندق في ، وأنا هألعب آخر بطولة في حياتي." واسمع دي، هيقول: "أنا بألعب تنس، برغم إن أنا بأكرهه من كل قلبي! وبأكرهه من زمان!" دي المقدمة اللي "أجاسي" بدأ بيها حكاية سيرته الذاتية، اللي نزلت باسم Open | Statement | Masri | 190 |
سنة 2009. "أجاسي" بيقول، وهو عنده 7 سنين كان تحت سيطرة أب قاسي مهووس بالتنس، أب شاف في "أجاسي" الموهبة، فقام محول حياته لمعسكر تدريب، في مرة، الأب دخل عليه كدا، جايبله جهاز شبه التنين، الواد فرح، افتكرها لعبة هيلعب معاها يكسرها ويبوظها، أتاريه جهاز رمي كُرات، بيرمي كِوَر بسرعة | Statement | Levantine | 204 |
مجنونة في جميع الاتجاهات بشكل عشوائي، الأب كان بيجبر ابنه إنه يضرب آلاف الكِوَر يوميًا كل يوم، أبوه كان بيقولّه إن "انت لو ضربت 2500 كورة في اليوم، هيبقى انت كدا بتضرب تقريبًا مليون كورة في السنة، وأنا أظن اللي بيضرب مليون كورة في السنة لا يمكن يتغلب." "أندريه" بيقول: | Statement | Masri | 198 |
"أبويا ما كانش عايزني بس أضرب الكِوَر، لأ، دا كان عايزني أهزم التنين، اللي بيرمي الكِوَر دا. فأنا ازاي أقدر أكسب حاجة عمرها ما بتتعب؟! كمان، أبويا رفع الشَبَكة 15 سم، عشان تبقى أصعب عليا، وراح قايلّي: اللي يقدر يعدّي الشبكة أم 15 سم زيادة دي، يقدر يعدّي شبكة وهو | Question | Khaleeji | 200 |
مغمّض. الحقيقة إن أبويا عنده حق، اللي هيقدر يضرب مليون كورة، واللي هيقدر يعدّي الشبكة الدورين زيادة دي، أكيد هيبقى أسطورة في التنس. بس فيه مشكلة صغيرة، يا حاج، أنا أصلًا مش عايز أروح ! مش عايز أعدّي الشبكة بتاعتهم! أنا كل يوم بأسأل نفسي: هو في حياة تانية غير | Statement | Masri | 191 |
التنس؟! يمكن يبقى فيه أطفال في حتة ما في العالم بيضحكوا برة البيت دا! أطفال تانية بيحتفلوا بالأعياد وبيتفسحوا. إنما أنا بقى واقف طول اليوم ماسك مضرب وبألاعب تنين ما بيردش عليا أصلًا!" بالرغم من نجاحه وشهرته، إلا إن "أجاسي" عاش سنين من الوحدة والضغط والضياع، في التسعينات مثلًا، ترتيبه | Question | Khaleeji | 208 |
نزل للمركز الـ141، ودخل في دوامة مخدرات، عشان يحاول يلاقي نفسه، وحتى لمّا كان في قمة شهرته، ما كانش بيحب صورته كلاعب تنس، ولا حتى كان بيحب لبس التنس، "مش فاهم إيه كوباية اللي سرحت في حتة خضرا دي!" حتى قَصة شعره الشهيرة كانت باروكة، باختصار، "أجاسي" كان شخص تعيس | Statement | Khaleeji | 183 |
بيحاول يلعب دور البطل، مش البطل اللي هو عايز يشوفه، لأ، اللي الناس عايزة تشوفه، بطل لجميع الناس، إلا هو. حكاية "أجاسي"، يا عزيزي، حكاية صادمة، مش بس لأنه شخص أبوه حوله لمشروع تجاري ومصدر مكاسب مالية واجتماعية، لأن الحكاية دي بتكسر أول انطباع ممكن تاخده عن التنس، إنها رياضة | Statement | Masri | 196 |
كدا فرفوشة، ناس لابسة أبيض في أبيض، بتلعب في جناين، بيقفوا في الشمس، ساعات "روليكس" Sponsorship، ناس أغنيا بتحضر، بُص حتى أسامي البطولات، في الكورة مثلًا، الملحق المؤهل لتصفيات دوري أبطال "أوروبا"، إنما في التنس، "بطولة المفتوحة"، أي حد ييجي، "بتلعب Basket يا كابتن؟ اتفضل، مفتوحة." انطباع بتاخده على إنها | Question | Masri | 211 |
رياضة سهلة وترفيهية وهادية، رياضة ناصعة بلون أزياء لاعبيها، مش منافسة، يا عزيزي، انت بتتفرج على إعلان مسحوق! ناس عرقانة، ولسة الـ"تي شيرتات" بيضا! "أجاسي" بيكشفلنا في كتابه عن أد إيه ضغط الإنجاز في التنس ممكن يبقى مدمر، وإن كل Match بذاته بيُعتبر معركة نفسية قبل ما تكون رياضية. مثلًا، | Statement | Masri | 211 |
في التنس، احنا مش فريق، ما فيش 10 معاك يزقوك، لو انت تَعبان، ما فيش تعمل كدا، تتبدّل، ما فيش الـOption دا. انت بتلعب في الملعب لوحدك لساعات، ما فيش حد جنبك، غير الواد الصغير اللي بيمسك الميّه والشمسية دا. طول الوقت، انت بتفكر لوحدك، طول الوقت، انت بتجري لوحدك، | Statement | Iraqi | 184 |
بتلعب في مساحة محدودة جدًا، ممنوع تتكلم أو تلوم حد غير نفسك. هنا، يا عزيزي، انت كان لازم تسألني هل التنس فعلًا رياضة قاسية لدرجة إنها تكرّه أحد أبطالها فيها؟ وهل فعلًا التنس وسيلة للترقّي الاجتماعي، لدرجة الهوس اللي عند أبو "أجاسي" كدا؟ "طب يا ، حلوة أوي الأسئلة دي، | Question | Iraqi | 207 |
أنا هأعتبر إن انت جاوبت عليها وقُلت: والله، يا عزيزي، دي أسئلة صعب نجاوبها، من غير ما نذكر تاريخ الرياضة." انت بتقلدني يعني؟! أنا بأتكلم كدا بجد؟! دي، يا عزيزي، أسئلة صعب نجاوب عليها، من غير ما نرجع ونحكي حكاية التنس كرياضة، رياضة ليها جذور تاريخية واجتماعية أعمق بكتير مما | Question | Khaleeji | 213 |
تتخيل. "ماشي، كمّل يا ، كمّل!" لو انت، يا عزيزي، من محبين الفن، أنا عايزك تبص معايا على لوحة حلوة، دي لوحة Death of Hyacinth، رسمها الفنان الإيطالي "جيوفاني باتيستا تييبولو"، دا واحد من أشهر فنانين "أوروبا" في القرن الـ18، موضوع اللوحة مقتبس من كتاب اسمه "التحولات"، كتاب بيحكي النهاية | Statement | Masri | 199 |
المأساوية للشاب "هايسنيث". على حسب الأسطورة، الشاب دا وهو بيرمي القرص في مسابقة رياضية، القرص خبط في دماغه، فمات. الإله "أبوللو" حاول ينقذه، ففشل، فقام عمل إيه؟ حوّله لزهرة. عمك "جيوفاني" رسم الزهرة في ركن اللوحة بشكل بديع، بس قام لاعبلك في القصة شوية، ورسم مكان القرص كورة تنس وRacket، | Question | Khaleeji | 201 |
في إشارة إن الكورة هي اللي قتلت "هايسنيث". كمان، هنلاقي في اللوحة كورة تانية، باين من وضع صوابعه إنه كان ماسكها من قبل الحادثة، وفي الخلفية، فيه شبكة تنس ورا الناس. ما لكش في الفن؟ ما بتحبش اللِوَح؟ تيجي، يا عزيزي، نروح للأدب؟ أسمع إن بعض الناس، بصراحة، بصراحة، بيفضّلوه | Question | Khaleeji | 193 |
Subsets and Splits
No community queries yet
The top public SQL queries from the community will appear here once available.